Hiirulaisen hääpidot
Hiirulainen häitä pitää
 kodassa kiven takana.
 Kukot sinne kutsuttiin,
 kanat kaikki käskettiin.

 Sinne meni orava ota kädessä,
 jänis sauva kainalossa,
 paarmalla oli paremmat housut,
 mettiäisellä siniset sukat.

 Lahjat siellä jaettiin:
 hiirelle hissu,
 myyrälle myssy,
 sirkalle pitkät silkkirihmat,
 kukolle kultakannukset,
 kanalle kaunis kaulavaate.

 Hyvät siellä syötiin:
 sirkan reisi,
 paarmanpyrstö,
 hyttysen hyvä käpälä.

 Suomalainen kansanruno

Lastenlorut